stanford-oval/wikipedia huggingface dataset:
คมกฤช อุ่ยเต็กเค่ง
บทบาทอื่น ๆ > มูลนิธิวัชรปัญญา

คมกฤชเป็นหนึ่งในผู้ร่วมก่อตั้งมูลนิธิวัขรปัญญา ร่วมกับ วิจักขณ์ พานิช นักวิชาการอิสระด้านศาสนาและประวัติศาสตร์ โดยมูลนิธินี้ก่อตั้งขึ้นเพื่อเป็น "พื้นที่ทางจิตวิญญาณร่วมสมัย" โดยมูลนิธิดำเนินการผ่าน วัชรสิทธา เป็นพื้นที่การเรียนรู้หรือที่คมกฤชเรียกว่าเป็น "มหาวิทยาลัยทางเลือก" และ อวโลกิตะ ศูนย์ปฏิบัติธรรมสำหรับฆราวาส นอกจากนี้ คมกฤชยังคงเป็นวิทยากรประจำและอาสาสมัครนำการภาวนาประจำทั้งสองโครงการ
บทบาทอื่น ๆ > ครัวกาก ๆ

คมกฤชเคยทำรายการสอนทำอาหารทางยูทูบในชื่อ ครัวกาก ๆ โดย เชฟหมี ซึ่งทำให้เขาเป็นที่รู้จักในเวลาต่อมาในชื่อ "เชฟหมี" โดยอัปโหลดตอนแรกในปี 2554 สอนทำข้าวผัดอเมริกัน เชฟหมีมีรูปแบบการนำเสนอที่เป็นเอกลักษณ์เฉพาะตัว โดยเฉพาะจากการใช้ "ของที่มีในตู้เย็น" มาทำ ในปัจจุบัน เขาได้รับการยอมรับว่าเป็นหนึ่งใน "ยูทูบเบอร์รุ่นบุกเบิกของไทย"
ผลงานหนังสือ

ศรีหริทาส (นามแฝง) (2552). คเณศวิทยา. นครปฐม: ภาควิชาปรัชญา คณะอักษรศาสตร์ มหาวิทยาลัยศิลปากร.
อุ่ยเต็กเค่ง, คมกฤช (2560). ภารตะ-สยาม? ผี พราหมณ์ พุทธ?. กรุงเทพฯ: มติชน. ISBN 9789740215646.
อุ่ยเต็กเค่ง, คมกฤช; พานิช, วิจักขณ์; เหล่ามานะเจริญ, ศิริพจน์ (2564). ผี พราหมณ์ พุทธในศาสนาไทย. กรุงเทพฯ: นาตาแฮก. ISBN 9786165942324.
อุ่ยเต็กเค่ง, คมกฤช (2564). ภารตะ – สยาม ศาสนาต้อง(ไม่)ห้ามเรื่องการเมือง?. กรุงเทพฯ: มติชน. ISBN 9789740217589.
ผลงานหนังสือ > งานแปล

ภควันรามนะมหาฤาษี (2017). อาตมะโพธะ : สี่สิบโศลกพินิจสัจจะของรามนะมหาฤษี. แปลโดย อุ่ยเต็กเค่ง, คมกฤช. ปลากระโดด. ISBN 9786168148006.
วิมุกโตทัย: บทสวดสรรเสริญพระศิวะ สันสกฤต-ไทย. แปลโดย ศรีหริทาส (นามแฝง). 2007.
ขีวิตส่วนตัว

คมกฤชสมรสกับ วิลาวัณย์ บุญเกื้อกุลวงษ์ นักจิตบำบัดความคิดและพฤติกรรม โดยจัดพิธีวิวาห์เป็นพิธีวิวาหะแบบฮินดู ที่มหาวิทยาลัยศิลปากร วิทยาเขตพระราชวังสนามจันทร์ ในเดือนกุมภาพันธ์ 2559
คมกฤชเสียชีวิตจากภาวะหัวใจวายเฉียบพลันในวันที่ 8 กุมภาพันธ์ 2568 สิริอายุ 43 ปี พิธีศพจะจัดที่วัดสุวรรณคีรีวิหาร จังหวัดระนอง โดยประกอบพิธีฌาปณกิจในวันที่ 17 กุมภาพันธ์ โดยที่ศูนย์ฝึกสมาธิ อวโลกิตะ ในกรุงเทพมหานครซึ่งคมกฤชเป็นผู้ร่วมก่อตั้ง มีการนิมนต์ภิกษุเกียวเมียว นาคามูระ ชาวญี่ปุ่นมาประกอบพิธีอุทิศส่วนกุศลในวันที่ 11 กุมภาพันธ์ การเสียชีวิตของเขามีผู้ออกมาแสดงความเสียใจจำนวนมาก ซึ่งรวมถึงจอมขวัญ หลาวเพ็ชร์ และนักเขียน นิ้วกลม (สราวุธ เฮ้งสวัสดิ์) ซึ่งอยู่กับคมกฤชในช่วงสุดท้ายก่อนเสียชีวิตในโรงพยาบาล บุคคลอื่น ๆ ที่ร่วมแสดงความเสียใจและระลึกถึง เช่น อินทิรา เจริญปุระ และ สุลักษณ์ ศิวรักษ์
แหล่งข้อมูลอื่น

บทความคอลัมน์ ผี พราหมณ์ พุทธ ทั้งหมด บน มติชนสุดสัปดาห์
บทความทั้งหมดของคมกฤช อุ่ยเต็กเค่ง บน วัชรสิทธา
ผลงานทั้งหมดของคมกฤช อุ่ยเต็กเค่ง บน 101.world
คมกฤช (ซ้ายสุดด้านใน) ขณะนำพิธีภาวนาก่อนสิ้นปี 2565 ที่ อวโลกิตะ
มุมไว้อาลัยคมกฤชที่ อวโลกิตะ เมื่อวันที่ 12 กุมภาพันธ์ 2568
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ดูเพิ่ม

จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
บุญชู โรจนเสถียร

| บุญชู โรจนเสถียรม> ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 29 กันยายน พ.ศ. 2535 – 25 ตุลาคม พ.ศ. 2537
นายกรัฐมนตรี: ชวน หลีกภัย
เลขาธิการพรรคกิจสังคม
ดำรงตำแหน่ง พ.ศ. 2517 – พ.ศ. 2521
ก่อนหน้า: สถาปนาตําแหน่ง
ถัดไป: มนตรี พงษ์พานิช (รักษาการ) เกษม ศิริสัมพันธ์
รัฐมนตรีว่าการกระทรวงการคลัง
ดำรงตำแหน่ง 14 มีนาคม พ.ศ. 2518 – 12 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
ก่อนหน้า: เสวตร เปี่ยมพงศ์สานต์
ถัดไป: เสวตร เปี่ยมพงศ์สานต์
หัวหน้าพรรคพลังธรรม
ดำรงตำแหน่ง 9 เมษายน พ.ศ.2536 – 17 กันยายน 2537
ก่อนหน้า: จำลอง ศรีเมือง
ถัดไป: ทักษิณ ชินวัตร
หัวหน้าพรรคเอกภาพ
ดำรงตำแหน่ง 27 มิถุนายน พ.ศ. 2534 – 20 กรกฎาคม พ.ศ. 2535
ก่อนหน้า: ณรงค์ วงศ์วรรณ
ถัดไป: อุทัย พิมพ์ใจชน
 
ข้อมูลส่วนบุคคล
เกิด: 20 มกราคม พ.ศ. 2464 อำเภอบางละมุง จังหวัดชลบุรี
เสียชีวิต: 19 มีนาคม พ.ศ. 2550 (86 ปี) โรงพยาบาลวิชัยยุทธ กรุงเทพมหานคร ประเทศไทย
ศาสนา: พุทธ
พรรคการเมือง: กิจสังคม (2517—2525)   กิจประชาคม (2525—2532)  เอกภาพ (2532—2535)   พลังธรรม (2535—2538)   ประชาธิปัตย์ (2538—2544)
คู่สมรส: เรณู โรจนเสถียร
ลายมือชื่อ: 

นายบุญชู โรจนเสถียร (20 มกราคม พ.ศ. 2464 — 19 มีนาคม พ.ศ. 2550) อดีตรองนายกรัฐมนตรี, รัฐมนตรีว่าการกระทรวงการคลัง หลายสมัย เคยดำรงตำแหน่งกรรมการผู้จัดการใหญ่ธนาคารกรุงเทพ ได้รับการยกย่องให้เป็น "ซาร์เศรษฐกิจ"
ประวัติ

นายบุญชู โรจนเสถียรเกิดเมื่อวันที่ 20 มกราคม พ.ศ. 2464 ที่อำเภอบางละมุง จังหวัดชลบุรี เป็นบุตรของนายสันต์กับนางละมัย โรจนเสถียร ซึ่งเป็นชาวไทยเชื้อสายจีนไหหลำ จบการศึกษาประกาศนียบัตรชั้นสูง วิชาบัญชี เทียบเท่าปริญญาโทจากคณะพาณิชยศาสตร์และการบัญชี มหาวิทยาลัยธรรมศาสตร์ เคยทำงานที่ธนาคารแห่งประเทศไทย ก่อนจะมาอยู่ธนาคารกรุงเทพจนมีตำแหน่งเป็นกรรมการผู้จัดการใหญ่
ด้านครอบครัวสมรสกับนางเรณู โรจนเสถียร มีบุตร-ธิดา 2 คน คือ นายกฤป โรจนเสถียร และ นางสาวอร โรจนเสถียร
การเมือง

เข้าสู่วงการการเมืองโดยร่วมก่อตั้ง พรรคกิจสังคม ร่วมกับ หม่อมราชวงศ์คึกฤทธิ์ ปราโมช ใน พ.ศ. 2517 และดำรงตำแหน่งเลขาธิการพรรคคนแรก ได้เป็นรัฐมนตรีว่าการกระทรวงการคลัง ในการเลือกตั้งสมาชิกสภาผู้แทนราษฎร พ.ศ. 2518 และมีชื่อเสียงจากนโยบาย "เงินผัน" เขาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และเป็นรัฐมนตรีว่าการกระทรวงการคลัง ในปี พ.ศ. 2518 และในปี พ.ศ. 2523 ได้รับแต่งตั้งเป็นรองนายกรัฐมนตรี ในรัฐบาลพลเอกเปรม ติณสูลานนท์ และลาออกในเดือนมีนาคม พ.ศ. 2524
หลังจากนั้นนายบุญชู จึงได้ร่วมกับ ดร.อาทิตย์ อุไรรัตน์ ก่อตั้ง พรรคกิจประชาคม และเป็นฝ่ายค้านในรัฐบาล พล.อ.เปรม ติณสูลานนท์ หลังจากนั้นได้นำพรรคกิจประชาคม ยุบรวมกับพรรคฝ่ายค้านอื่นๆ ตั้งเป็นพรรคเอกภาพ และเข้าร่วมในรัฐบาล พล.อ.ชาติชาย ชุณหะวัณ ภายหลังนายบุญชูได้เข้าเป็นสมาชิก ลงสมัครรับเลือกตั้งในนาม พรรคพลังธรรม และ พรรคประชาธิปัตย์ ตามลำดับ
ในปี พ.ศ. 2526 นายบุญชูเคยเป็นนักแสดงรับเชิญในภาพยนตร์ไทยเรื่อง ผู้แทนนอกสภา (2526) ร่วมกับหม่อมราชวงศ์คึกฤทธิ์ ปราโมช กำกับโดย สุรสีห์ ผาธรรม นำแสดงโดย สรพงศ์ ชาตรี
บ้านพักของนายบุญชู มีต้นอากาเว่ ต้นใหญ่ และงดงามมาก ในช่วงนั้นนายบุญชูจึงมีฉายาว่า "ชู อากาเว่"
บุญชู เคยดำรงตำแหน่งรองนายกรัฐมนตรี ในรัฐบาลนายชวน หลีกภัย
การเมือง > สมาชิกสภาผู้แทนราษฎร

บุญชู ได้รับเลือกตั้งเป็นสมาชิกสภาผู้แทนราษฎร 8 สมัย ได้แก่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดชลบุรี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชลบุรี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครสวรรค์ สังกัดพรรคกิจประชาคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครสวรรค์ สังกัดพรรคกิจประชาคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครสวรรค์ สังกัดพรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครสวรรค์ สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครสวรรค์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครสวรรค์ สังกัดพรรคประชาธิปัตย์
การเมือง > การวางมือทางการเมือง

หลังจาก รัฐบาลชวน 2 นายบุญชูได้ประกาศวางมือทางการเมือง หลังจากเป็น ส.ส. ถึง 8 สมัย หลังเลิกเล่นการเมือง บุญชูได้หันไปทำกิจการสปา เป็นแห่งแรกของประเทศไทย ในชื่อ ชีวาศรม รีสอร์ต แอนด์ เฮลท์สปา ซึ่งมีชื่อเสียงในระดับนานาชาติ
นายบุญชูเสียชีวิตเมื่อวันที่ 19 มีนาคม พ.ศ. 2550 ด้วยโรคมะเร็งในเม็ดเลือด รวมอายุได้ 86 ปี
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เหรียญลูกเสือสดุดี ชั้นที่ 1
มหาวิทยาลัยมคธ

| --- | --- |

คติพจน์: अमृतं तु विद्या
คติพจน์อังกฤษ: Knowledge is Eternal
ประเภท: รัฐ
สถาปนา: 1962; 63 ปีที่แล้ว (1962)
ผู้สถาปนา: Satyendra Narayan Sinha
อธิการบดี: ผู้ว่าราชการรัฐพิหาร
รองอธิการบดี: Shashi Pratap Shahi
ที่ตั้ง: พุทธคยา, รัฐพิหาร, ประเทศอินเดีย
วิทยาเขต: เมือง
เครือข่าย: UGC
เว็บไซต์: www.magadhuniversity.ac.in
มหาวิทยาลัยมคธ (อังกฤษ: Magadh University) เป็นมหาวิทยาลัยรัฐบาล อยู่ในเมืองโพธิคยา อำเภอคยา รัฐพิหาร ประเทศอินเดีย จัดตั้งขึ้นโดยรัฐบัญญัติมหาวิทยาลัยแห่งรัฐพิหาร พ.ศ. 2519 ทั้งนี้ โดยพฤตินัยแล้วมหาวิทยาลัยก่อตั้งขึ้นใน พ.ศ. 2505 โดยนายสัตเยนทรา นารายัณ สิงห์ (อังกฤษ: Satyendra Narayan Singha) อดีตรัฐมนตรีว่าการกระทรวงศึกษาธิการของอินเดีย มีวัตถุประสงค์แรกเริ่มเพื่อการเผยแผ่พุทธศาสนา มหาวิทยาลัยเปิดทำการครั้งแรกในวันที่ 2 มีนาคม ปีก่อตั้งนั้นเอง ปัจจุบัน จัดการเรียนการสอนในสาขาเศรษฐศาสตร์ มนุษยศาสตร์ สังคมศาสตร์ วิทยาศาสตร์ พาณิชยศาสตร์ คอมพิวเตอร์ศึกษา วิทยาการคอมพิวเตอร์ แพทยศาสตร์ วิศวกรรมศาสตร์ และบริหารศาสตร์
ประวัติ

เริ่มดำเนินการก่อสร้างเมื่อวันที่ 1 มีนาคม พ.ศ. 2505 หรือ ค.ศ. 1962 มีท่าน สารวปัลลี เรธะ ขิสษานัน  (Sarvapalli Redha Khisshanan) ขณะดำรงตำแหน่งเป็นประธานาธิบดีของประเทศอินเดีย เป็นผู้มาวางศิลาฤกษ์ และมี ดร. เค เค ทุตตะ (Dr. K. K. Dutta) ผู้มีชื่อเสียงด้านประวัติศาสตร์โลก ได้รับการแต่งตั้งให้เป็นอธิการบดีท่านแรก
ในระยะแรกได้ดำเนินงานด้านการศึกษา 7 ภาควิชา 2 วิทยาเขต และ 27 วิทยาลัยในเครือข่ายเท่านั้น มหาวิทยาลัยมคธเป็นสถานที่ที่ดึงดูดนักปราชญ์ทางพุทธศาสนาได้ดี ทั้งชาวอินเดียและชาวต่างประเทศ
ในปัจจุบันนี้ได้กลายเป็นมหาวิทยาลัยที่มีขนาดใหญ่ มีวิทยาเขตถึง 45 แห่ง และวิทยาลัยในเครือข่ายอีก 96 แห่ง นอกจากนี้ยังมีวิทยาลัยทางแพทยศาสตร์อีก 2 แห่ง วิทยาลัยทางวิศวกรรมศาสตร์อีก 2 แห่ง มีพื้นที่ก่อสร้างของมหาวิทยาลัยทั้งหมดประมาณ 500 เอเคอร์ หรือประมาณ 1,250 ไร่ มหาวิทยาลัยมคธนับเป็นมหาวิทยาลัยที่มีชื่อเสียงอีกแห่งหนึ่งของประเทศอินเดีย และเป็นมหาวิทยาลัยของรัฐบาลอินเดีย และเป็นมหาวิทยาลัยที่มีนักศึกษาไทยตั้งแต่อดีตจนถึงปัจจุบันจำนวนมากกว่า 300 คน โดยคณะสังคมศาสตร์ (Social Sciences) เป็นคณะที่มีนักศึกษาไทยมากที่สุด
เมื่อวันที่ 20 ธันวาคม 2010 มีคนไทยที่สำเร็จการศึกษาตั้งแต่ปี 2007-2010 เข้าพิธีรับปริญญาดุษฎีบัณฑิตที่มหาวิทยาลัยมคธ จำนวน 31 คน
แหล่งข้อมูลอื่น

Magadh University, Bodhgaya, Bihar
MU Information เก็บถาวร 2024-06-25 ที่ เวย์แบ็กแมชชีน
MU Telegram
MU Instagram
MU WhatsApp
Gaya College, Gaya
Daudnagar College, Daudnagar, Aurangabad
S S College, Jehanabad เก็บถาวร 2018-09-29 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ 
24°41′12″N 84°57′54″E﻿ / ﻿24.686747°N 84.965133°E﻿ / 24.686747; 84.965133
คณะสังคมศาสตร์ มหาวิทยาลัยมคธ
อำเภอสว่างแดนดิน

| อำเภอสว่างแดนดิน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sawang Daen Din
คำขวัญ: แดนดินถิ่นไทย้อ พบพ้อแหล่งโบราณ  สืบสานประเพณี มีหนองคูคู่บ้าน  ตำนานแดนเมืองเก่า ศาลเจ้าดอนปู่ตา ปราสาทขอมล้ำค่า ถิ่นคนกล้าวีรชน
แผนที่จังหวัดสกลนคร เน้นอำเภอสว่างแดนดิน
พิกัด: 17°28′30″N 103°27′30″E﻿ / ﻿17.47500°N 103.45833°E﻿ / 17.47500; 103.45833
ประเทศ:  ไทย
จังหวัด: สกลนคร
พื้นที่
 • ทั้งหมด: 970.0 ตร.กม. (374.5 ตร.ไมล์)
ประชากร (2567)
 • ทั้งหมด: 126,873 คน
 • ความหนาแน่น: 130 คน/ตร.กม. (340 คน/ตร.ไมล์)
รหัสไปรษณีย์ : 47110,  47240  (เฉพาะตำบลแวง ตำบลตาลโกน ตำบลตาลเนิ้ง ตำบลพันนา และตำบลธาตุทอง) 
รหัสภูมิศาสตร์: 4712
ที่ตั้งที่ว่าการ: ที่ว่าการอำเภอสว่างแดนดิน หมู่ที่ 11 ถนนนิตโย ตำบลสว่างแดนดิน อำเภอสว่างแดนดิน จังหวัดสกลนคร 47110
 ส่วนหนึ่งของสารานุกรมประเทศไทย
สว่างแดนดิน เป็นอำเภอหนึ่งของจังหวัดสกลนคร เดิมมาจากเมืองสว่างแดนดิน จึงได้เปลี่ยนชื่อมาเป็น อำเภอสว่างแดนดิน และในปี พ.ศ. 2482 ได้ย้ายที่ว่าการอำเภอมาจากบ้านหัน มาตั้ง ณ หมู่ที่ 11 ตำบลสว่างแดนดิน ซึ่งเป็นที่ตั้งในปัจจุบัน
โดยการประชุมสภาผู้แทนราษฎร ชุดที่ 26 ปีที่ 2 ครั้งที่ 6 (สมัยสามัญประจำปีครั้งที่หนึ่ง) ของวันที่ 18 กรกฎาคม พ.ศ. 2567 ได้มีการขอให้สภาผู้แทนราษฎรตั้งคณะกรรมาธิการวิสามัญพิจารณาศึกษาการจัดตั้งจังหวัดสว่างแดนดิน และจังหวัดทุ่งสง ซึ่งมี สส.จากพรรคพลังประชารัฐ 2 รายเป็นผู้เสนอญัตติ คือ ชัยมงคล ไชยรบ สมาชิกสภาผู้แทนราฎรจังหวัดสกลนคร เขต 5 พร้อมกับ สุธรรม จริตงาม สมาชิกสภาผู้แทนราษฎรจังหวัดนครศรีธรรมราช เขต 6 และมีสส.จำนวน 20 คน เป็นผู้รับรองญัตติดังกล่าว โดยเป็นญัตติที่สำนักงานเลขาธิการสภาผู้แทนราษฎร รับญัตติเมื่อวันที่ 4 กรกฎาคม พ.ศ. 2567 เพื่อจัดคิวให้นำเสนอที่ประชุมสภาผู้แทนราษฎรต่อไป
ประวัติ

ในปีพุทธศักราช 2406 รัตนโกสินทร์ ศก. 82 พระบาทสมเด็จพระจอมเกล้าเจ้าอยู่หัว รัชการที่ 4 แห่งราชวงศ์จักรี ทรงพระกรุณาโปรดเกล้าให้ตั้งบ้านภูหว้าฝั่งซ้ายแม่น้ำโขงขึ้นเป็นเมืองภูวดลสอางเมืองหนึ่ง ตั้งบ้านโพธิ์สว่างฝั่งขวาแม่น้ำโขงขึ้นเป็นเมืองสว่างแดนดินเมืองหนึ่ง ตั้งบ้านกุดลิงฝั่งขวาแม่น้ำโขงขึ้นเป็นเมืองวานรนิวาสเมืองหนึ่ง ทั้งสามเมืองเป็นเมืองขึ้นเมืองสกลนคร
เมืองภูวดลสอาง ริมน้ำบั้งไฟ แขวงเมืองมหาชัย ฝั่งซ้ายแม่น้ำโขงนั้น โปรดเกล้าให้แต่งตั้งราชบุตรเหม็นเมืองสกลนคร เป็นพระภูวดลรักษ์เป็นเจ้าเมือง เจ้าเมืองจึงได้พาเอาบุตรภรรยา สมัครพรรคพวกของตนอพยพครอบครัวข้ามโขงไปยังเมืองภูวดลสอาง ตั้งบ้านเรือนทำการรักษาป้องกันราชอาณาเขตมิให้ญวน ซึ่งเป็นศัตรูกรุงสยามล่วงล้ำเข้ามากดขี่ไพร่ราษฎร์ให้ได้รับความเดือดร้อน ส่วนเมืองสว่างแดนดิน นั้น โปรดเกล้าให้ท้าวเทพกัลยา ผู้เป็นหัวหน้าไทยโย้ย (ไทยเผ่าหนึ่ง) คือ พระสิทธิศักดิ์ เป็นเจ้าเมืองยกบ้านโพธิ์สว่าง หาดยาวริมน้ำห้วยปลาหาง ในเขตเมืองสกลนครเป็นเมืองสว่างแดนดิน บ้านโพธิ์สว่างขณะนี้เรียกตำบลสว่างอยู่ในเขตอำเภอพรรณนานิคม โดยพระสิทธิ์ศักดิ์ (หำ พงศ์สิทธิศักดิ์) เป็นเจ้าเมือง 24 พฤษภาคม พ.ศ. 2424 ได้ย้ายเมืองจากบ้านโพธิ์สว่างหาดยาวไปตั้งอยู่บ้านโคกสี (ปัจจุบันเป็นตำบลโคกสี อยู่ในเขตปกครองอำเภอสว่างแดนดิน) ตั้งอยู่บ้านโคกสีเป็นเวลา 14-15 ปี จึงย้ายไปจากบ้านโคกสี ไปตั้งอยู่ที่บ้านหัน (ปัจจุบันบ้านหันอยู่ในเขตปกครองตำบลสว่างแดนดิน) พุทธศักราช 2445 โปรดเกล้าฯ ที่เปลี่ยนระเบียบการปกครองใหม่เปลี่ยนนามเมืองเป็นอำเภอ ให้เจ้าเมืองเป็นนายอำเภอ ราชวงศ์เป็นสมุห์บัญชี ราชบุตรเสมียนตราอำเภอเมืองสว่างแดนดิน เป็นอำเภอบ้านหัน โดยมีพระสิทธิศักดิ์เป็นนายอำเภอคนแรก
จนปีพุทธศักราช 2452 อำเภอบ้านหัน เป็นชื่อเรียกกันมาจนพุทธศักราช 2482 นายสุพัฒน์ วงศ์รัตนะ นายอำเภอขณะนั้น ได้สืบประวัติของนายอำเภอบ้านหันได้ความว่า เดิมชื่อเมืองสว่างแดนดิน ตามที่พระบาทสมเด็จพระจอมเกล้าฯ พระราชทานนาม จึงได้เปลี่ยนชื่อมาเป็นอำเภอสว่างแดนดิน ตั้งแต่นั้นเป็นต้นมา และ ในปีเดียวกันนี้ได้ย้ายที่ว่าการจากบ้านหัน มาตั้ง ณ หมู่ที่ 11 ตำบลสว่างแดนดิน ที่ตั้งอยู่ในปัจจุบัน
ที่ตั้งและอาณาเขต

อำเภอสว่างแดนดินตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอบ้านดุง (จังหวัดอุดรธานี) และอำเภอเจริญศิลป์
ทิศตะวันออก ติดต่อกับอำเภอวานรนิวาสและอำเภอพังโคน
ทิศใต้ ติดต่อกับอำเภอวาริชภูมิ อำเภอส่องดาว และอำเภอไชยวาน (จังหวัดอุดรธานี)
ทิศตะวันตก ติดต่อกับอำเภอหนองหาน อำเภอทุ่งฝน และอำเภอบ้านดุง (จังหวัดอุดรธานี)
การแบ่งเขตการปกครอง > การปกครองส่วนภูมิภาค

อำเภอสว่างแดนดินแบ่งพื้นที่การปกครองออกเป็น 16 ตำบล 189 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | สว่างแดนดิน |  | (Sawang Daen Din) |  | 27 หมู่บ้าน |  |  |  |  |  | 9. | ค้อใต้ |  | (Kho Tai) |  | 10 หมู่บ้าน |  |
| 2. | คำสะอาด |  | (Kham Sa-at) |  | 14 หมู่บ้าน |  |  |  |  |  | 10. | พันนา |  | (Phan Na) |  | 12 หมู่บ้าน |  |
| 3. | บ้านต้าย |  | (Ban Tai) |  | 7 หมู่บ้าน |  |  |  |  |  | 11. | แวง |  | (Waeng) |  | 11 หมู่บ้าน |  |
| 4. | บงเหนือ |  | (Bong Nuea) |  | 12 หมู่บ้าน |  |  |  |  |  | 12. | ทรายมูล |  | (Sai Mun) |  | 8 หมู่บ้าน |  |
| 5. | โพนสูง |  | (Phon Sung) |  | 9 หมู่บ้าน |  |  |  |  |  | 13. | ตาลโกน |  | (Tan Kon) |  | 11 หมู่บ้าน |  |
| 6. | โคกสี |  | (Khok Si) |  | 14 หมู่บ้าน |  |  |  |  |  | 14. | ตาลเนิ้ง |  | (Tan Noeng) |  | 9 หมู่บ้าน |  |
| 7. | หนองหลวง |  | (Nong Luang) |  | 12 หมู่บ้าน |  |  |  |  |  | 15. | ธาตุทอง |  | (That Thong) |  | 8 หมู่บ้าน |  |
| 8. | บงใต้ |  | (Bong Tai) |  | 15 หมู่บ้าน |  |  |  |  |  | 16. | บ้านถ่อน |  | (Ban Thon) |  | 10 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอสว่างแดนดินประกอบด้วยองค์กรปกครองส่วนท้องถิ่น 18 แห่ง ได้แก่
เทศบาลตำบลสว่างแดนดิน ครอบคลุมพื้นที่บางส่วนของตำบลสว่างแดนดิน
เทศบาลตำบลดอนเขือง ครอบคลุมพื้นที่บางส่วนของตำบลแวง
เทศบาลตำบลบงใต้ ครอบคลุมพื้นที่ตำบลบงใต้ทั้งตำบล
เทศบาลตำบลพันนา ครอบคลุมพื้นที่ตำบลพันนาทั้งตำบล
เทศบาลตำบลหนองหลวง ครอบคลุมพื้นที่ตำบลหนองหลวงทั้งตำบล
เทศบาลตำบลบ้านต้าย ครอบคลุมพื้นที่ตำบลบ้านต้ายทั้งตำบล
เทศบาลตำบลโคกสี ครอบคลุมพื้นที่ตำบลโคกสีทั้งตำบล
องค์การบริหารส่วนตำบลสว่างแดนดิน ครอบคลุมพื้นที่ตำบลสว่างแดนดิน (นอกเขตเทศบาลตำบลสว่างแดนดิน)
องค์การบริหารส่วนตำบลคำสะอาด ครอบคลุมพื้นที่ตำบลคำสะอาดทั้งตำบล
องค์การบริหารส่วนตำบลบงเหนือ ครอบคลุมพื้นที่ตำบลบงเหนือทั้งตำบล
องค์การบริหารส่วนตำบลโพนสูง ครอบคลุมพื้นที่ตำบลโพนสูงทั้งตำบล
องค์การบริหารส่วนตำบลค้อใต้ ครอบคลุมพื้นที่ตำบลค้อใต้ทั้งตำบล
องค์การบริหารส่วนตำบลแวง ครอบคลุมพื้นที่ตำบลแวง (นอกเขตเทศบาลตำบลดอนเขือง)
องค์การบริหารส่วนตำบลทรายมูล ครอบคลุมพื้นที่ตำบลทรายมูลทั้งตำบล
องค์การบริหารส่วนตำบลตาลโกน ครอบคลุมพื้นที่ตำบลตาลโกนทั้งตำบล
องค์การบริหารส่วนตำบลตาลเนิ้ง ครอบคลุมพื้นที่ตำบลตาลเนิ้งทั้งตำบล
องค์การบริหารส่วนตำบลธาตุทอง ครอบคลุมพื้นที่ตำบลธาตุทองทั้งตำบล
องค์การบริหารส่วนตำบลบ้านถ่อน ครอบคลุมพื้นที่ตำบลบ้านถ่อนทั้งตำบล
สถานศึกษา > โรงเรียนรัฐบาล

โรงเรียนระดับประถมศึกษา
โรงเรียนบ้านเตาไหสร้างแก้ว อ.1-ป.6
โรงเรียนบ้านหนองหว้า อ.2-ป.6
โรงเรียนบ้านดอนย่านาง ป.1-ป.6
โรงเรียนบ้านหนองชาด อ.1-ป.6
โรงเรียนทรายมูลหนองกุงทรายศรีพิทยา อ.1-ม.3
โรงเรียนบ้านง่อนหนองพะเนาว์มิตรภาพที่126
โรงเรียนบ้านโนนเสาขวัญ
โรงเรียนบงเหนือ
โรงเรียนบ้านหวาย อ.1-ป.6
โรงเรียนบงใต้โนนรังพัฒนา
โรงเรียนอนุบาลสว่างแดนดิน
โรงเรียนบ้านโคกสีไคร
โรงเรียนบ้านหนองทุ่ม (พุทธานุเคราะห์) (อ.1-ม.3
โรงเรียนบ้านตาล อ.1-ป.6
โรงเรียนระดับมัธยมศึกษา
โรงเรียนโคกสีวิทยาสรรค์
โรงเรียนบงเหนือวิทยาคม
โรงเรียนแวงพิทยาคม
โรงเรียนสว่างแดนดิน
โรงเรียนหนองหลวงศึกษา
โรงเรียนเตรียมอุดมศึกษา ภาคตะวันออกเฉียงเหนือ (ม.ปลาย)
สถานศึกษาระดับอาชีวศึกษา
วิทยาลัยเทคนิคสว่างแดนดิน
วิทยาลัยเทคโนโลยี ไฮเทค สกลนคร
วิทยาลัยเทคโนโลยี สว่างแดนดิน
วิทยาลัยเทคโนโลยีแดนสยาม
สถานศึกษา > โรงเรียนเอกชน

โรงเรียนอนุบาลสุวรรณเทน
โรงเรียนมารีย์พิทักษ์สว่างแดนดิน
โรงเรียนการกุศลวัดบูรพา
โรงเรียนภูพานหลวง
โรงเรียนอนุบาลสิริพร
สถานพยาบาล

มีการให้บริการด้านสาธารณสุข โดยมีสถานบริการดังนี้
โรงพยาบาลสมเด็จพระยุพราชสว่างแดนดิน โรงพยาบาลทั่วไป S ขนาด 320 เตียง จำนวน 1 แห่ง
สำนักงานสาธารณสุขอำเภอสว่างแดนดิน จำนวน 1 แห่ง
โรงพยาบาลส่งเสริมสุขภาพตำบล จำนวน 20 แห่ง
1.โรงพยาบาลส่งเสริมสุขภาพตำบลคำสะอาด
2.โรงพยาบาลส่งเสริมสุขภาพตำบลบ้านต้าย
3.โรงพยาบาลส่งเสริมสุขภาพตำบลบงเหนือ
4.โรงพยาบาลส่งเสริมสุขภาพตำบลบ้านนาถ่อน
5.โรงพยาบาลส่งเสริมสุขภาพตำบลบ่อร้าง-โคกสีนวล
6.โรงพยาบาลส่งเสริมสุขภาพตำบลโพนสูง
7.โรงพยาบาลส่งเสริมสุขภาพตำบลโคกสี
8.โรงพยาบาลส่งเสริมสุขภาพตำบลหนองหลวง
9.โรงพยาบาลส่งเสริมสุขภาพตำบลบงใต้
10.โรงพยาบาลส่งเสริมสุขภาพตำบลค้อใต้
11.โรงพยาบาลส่งเสริมสุขภาพตำบลพันนา
12.โรงพยาบาลส่งเสริมสุขภาพตำบลบ้านสร้างแป้น
13.โรงพยาบาลส่งเสริมสุขภาพตำบลทรายมูล
14.โรงพยาบาลส่งเสริมสุขภาพตำบลตาลเนิ้ง
15.โรงพยาบาลส่งเสริมสุขภาพตำบลตาลโกน
16.โรงพยาบาลส่งเสริมสุขภาพตำบลธาตุทอง
17.โรงพยาบาลส่งเสริมสุขภาพตำบลบ้านถ่อน
18.โรงพยาบาลส่งเสริมสุขภาพตำบลบ้านตาล
19.โรงพยาบาลส่งเสริมสุขภาพตำบลบ้านนาเตียง
20.โรงพยาบาลส่งเสริมสุขภาพตำบลบ้านโคกสุวรรณ
สถานที่ราชการ และหน่วยงานสำคัญ

ศาลจังหวัดสว่างแดนดิน
สำนักงานอัยการจังหวัดสว่างแดนดิน
โรงพยาบาลสมเด็จพระยุพราชสว่างแดนดิน
สำนักงานสาธารณสุขอำเภอสว่างแดนดิน
ที่ว่าการอำเภอสว่างแดนดิน
สำนักงานเทศบาลตำบลสว่างแดนดิน
สำนักงานสรรพากรพื้นที่ สาขาสว่างแดนดิน
สำนักงานสรรพสามิตพื้นที่สกลนคร สาขาสว่างแดนดิน
สำนักงานที่ดินจังหวัดสกลนคร สาขาสว่างแดนดิน
สถานีตำรวจภูธรสว่างแดนดิน
สถานีตำรวจภูธรแวง
สถานีตำรวจภูธรโคกสี
สถานีตำรวจทางหลวง
สถานีขนส่งผู้โดยสารสว่างแดนดิน  (บ.ข.ส.สว่างแดนดิน)
ที่ทำการไปรษณีย์สว่างแดนดิน รหัสไปรษณีย์ 47110
ที่ทำการไปรษณีย์ดอนเขือง รหัสไปรษณีย์ 40290 (เฉพาะตำบลแวง ตำบลตาลโกน ตำบลตาลเนิ้ง ตำบลพันนา และตำบลธาตุทอง)
สำนักงานสำนักงานเขตพื้นที่การศึกษาประถมศึกษาสกลนคร เขต 2
ศูนย์บริการลูกค้า CAT
ศูนย์บริการลูกค้า TOT
การประปาส่วนภูมิภาค สาขาสว่างแดนดิน
สำนักงานการไฟฟ้าส่วนภูมิภาคอำเภอสว่างแดนดิน
การไฟฟ้าส่วนภูมิภาค อำเภอสว่างแดนดิน
สำนักงานขนส่งทางบกจังหวัดสกลนคร สาขาสว่างแดนดิน
แขวงทางหลวงสกลนครที่ 2  (สว่างแดนดิน)
พระนางอเลนันดอ

พระนางอเลนันดอ มีพระนามจริงว่า ซีน-พยูมะชีน (พม่า: ဆင်ဖြူမရှင်, Hsinbyumashin ซึ่งมีความหมายว่า นางพญาช้างเผือก; มีพระนามแรกประสูติว่า ศุภยากะเล) เป็นพระราชธิดาในพระเจ้าจักกายแมงแห่งอังวะ ที่พระราชสมภพแต่พระนางนันมาดอ แมนุ พระอัครมเหสี
ต่อมาพระนางเป็นพระมเหสีตำหนักกลางในพระเจ้ามินดง ตำแหน่งพระมเหสีตำหนักกลางมีคำเรียกเป็นภาษาพม่าว่า อเลนันดอ ด้วยพระนามนี้เองจึงกลายเป็นพระนามที่ชาวไทยรู้จักกันทั่วไป พระองค์เป็นมเหสีที่พระเจ้ามินดงโปรดที่สุดพระองค์หนึ่ง และเป็นที่เกรงอกเกรงใจของพระองค์ พระนางอเลนันดอมีพระราชธิดากับพระเจ้ามินดง 3 พระองค์ ได้แก่ พระนางศุภยาจี พระนางศุภยาลัต และพระนางศุภยาเล โดยพระธิดาพระองค์ที่สองของพระองค์คือ พระนางศุภยาลัตซึ่งมีนิสัยทะเยอทะยานเช่นเดียวกับพระองค์ ด้วยความที่พระเจ้ามินดงเกรงในพระนางอเลนันดอ พระเจ้ามินดงจึงมิได้ตั้งรัชทายาทไว้ พระนางศุภยาลัตพระธิดาของพระองค์จึงเลือกเจ้าชายสีป่อซึ่งเป็นคนหัวอ่อน โดยพระนางอเลนันดอได้ให้การสนับสนุน เมื่อพระนางศุภยาลัตพระธิดาได้เสกสมรสกับพระเจ้าสีป่อ แม้พระนางอเลนันดอได้ให้การช่วยเหลือแก่พระนางศุภยาลัตในเบื้องต้น แต่ภายหลังพระนางอเลนันดอถูกให้ไปประทับที่วังอื่นรวมทั้งพระธิดาคือพระนางศุภยาจีซึ่งเป็นพระเชษฐภคินี
ต่อมาเมื่อพม่าตกอยู่ภายใต้การปกครองของสหราชอาณาจักรในปี 1888 พระเจ้าสีป่อและพระนางนางศุภยาลัต ได้ถูกเชิญออกนอกประเทศโดยให้ประทับในเมืองรัตนคีรี ทางใต้ของเมืองมุมไบในบริติชราช ส่วนพระนางและพระธิดาองค์ใหญ่คือ พระนางศุภยาจี ได้ถูกให้ไปประทับที่เมืองทวาย แต่ต่อมาได้เกิดการลุกฮือต่อต้านเจ้าอาณานิคมอังกฤษขึ้นในเมืองนั้น ทางการอังกฤษเชื่อว่าพระนางเป็นผู้อยู่เบื้องหลังจึงเชิญให้ไปประทับร่วมกับพระเจ้าสีป่อและพระนางศุภยาลัตในเมืองรัตนคีรี แต่ต่อมาภายหลังพระนางอเลนันดอได้มีเรื่องวิวาทกับพระนางศุภยาลัตซึ่งเป็นพระธิดาอย่างหนัก ทางอังกฤษสงสาร จึงได้ส่งพระนางอเลนันดอมายังพม่า และประทับที่เมืองย่างกุ้งจนสิ้นพระชนม์ในเดือนกุมภาพันธ์ปี ค.ศ. 1900 พระศพของพระนางถูกบรรจุไว้ใกล้กับที่ประดิษฐานพระบรมศพของพระเจ้ามินดงในมัณฑะเลย์
ในวัฒนธรรมสมัยนิยม

มีนักแสดงผู้รับบท พระนางอเลนันดอ ได้แก่
ชไมพร จตุรภุช จากละครเรื่อง เพลิงพระนาง (2539)
พัชราภา ไชยเชื้อ จากละครเรื่อง เพลิงพระนาง (2560)
เพาล์ ฟ็อน ฮินเดินบวร์ค
ภูมิหลัง

เพาล์ ฟ็อน ฮินเดินบวร์ค เกิดเมื่อวันที่ 2 ตุลาคม ค.ศ. 1847 ในเมืองโพเซิน ราชอาณาจักรปรัสเซีย จักรวรรดิเยอรมัน (ปัจจุบันตั้งอยู่ในโปแลนด์) เป็นบุตรคนโตขุนนางปรัสเซีย ฮันส์ โรแบร์ท ลูทวิช ฟ็อน เบ็นเน็คเคินดอร์ฟ อุนท์ ฟ็อน ฮินเดินบวร์ค (Hans Robert Ludwig von Beneckendorff und von Hindenburg) กับนางลูอีเซอ ชวิคคาร์ท (Luise Schwickart) ตระกูลฮินเดินบวร์คเป็นทายาทสืบสายตรงของมาร์ติน ลูเทอร์ เพาล์มีน้องสามคน นามว่า อ็อทโท (เกิด 1849), อีดา (เกิด 1851) และแบร์นฮาร์ท (เกิด 1859)
เพาล์มีความภาคภูมิใจในตระกูลของตนเองอย่างมาก ตระกูลของเขาสามารถสืบประวัติย้อนไปได้ถึงปี 1289 นามสกุลคู่ "เบ็นเน็คเคินดอร์ฟ-ฮินเดินบวร์ค" เริ่มถูกใช้ในปี 1789 เพื่อแสดงความสืบตระกูลในเอกสารราชการ แต่ชีวิตประจำวันพวกเขาใช้เพียงสกุลเบ็นเน็คเคินดอร์ฟเท่านั้น
เกียรติยศ > อิสริยาภรณ์ปรัสเซีย

กางเขนอินทรีแดง ชั้นสี่คาดดาบ (1866)
กางเขนเหล็ก
ชั้นสอง (1870)
ชั้นหนึ่ง (1914)
มหากางเขน (1916)
มหากางเขน ดาราเนื้อทอง (1918)
อิสริยาภรณ์อินทรีดำ ชั้นอัศวิน (1911)
พัวร์เลอเมรีท
ชั้นทหาร (1914)
ชั้นทหารประดับใบโอ๊ก (1915)
อิสริยาภรณ์ราชวงศ์โฮเอินท์ซ็อลเลิร์น ชั้นสูงสุดคาดดาบพร้อมดารา (1917)
เกียรติยศ > ยศทหาร

เมษายน 1866 : ร้อยตรี (Sekondeleutnant)
เมษายน 1872 : ร้อยโท (Premierleutnant)
เมษายน 1878 : ร้อยเอก (Hauptman)
พฤศจิกายน 1885 : พันตรี (Major)
กุมภาพันธ์ 1891 : พันโท (Oberstleutnant)
มีนาคม 1894 : พันเอก (Oberst)
มีนาคม 1897 : พลตรี (Generalmajor)
กรกฎาคม 1900 : พลโท (Generalleutnant)
มิถุนายน 1905 : พลเอกทหารราบ (General der Infanterie)
สิงหาคม 1914 : พลเอกอาวุโส (Generaloberst)
พฤศจิกายน 1914 : จอมพล (Generalfeldmarschall)